CELEX: 62020TN0606
Language: el
Date: 2020-09-30 00:00:00
Title: Υπόθεση T-606/20: Προσφυγή της 30ής Σεπτεμβρίου 2020 — Austrian Power Grid κ.λπ. κατά ACER

30.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/41
            
         
      Προσφυγή της 30ής Σεπτεμβρίου 2020 — Austrian Power Grid κ.λπ. κατά ACER
      (Υπόθεση T-606/20)
      (2020/C 414/63)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Austrian Power Grid AG (Βιέννη, Αυστρία) και άλλες επτά προσφεύγουσες (εκπρόσωποι: M. Levitt, δικηγόρος, B. Byrne και D. Jubrail, Solicitors)
      
         Καθού: Οργανισμός της Ευρωπαϊκής Ένωσης για τη Συνεργασία των Ρυθμιστικών Αρχών Ενέργειας (ACER)
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση καθόσον τις αφορά·
               
            
                  —
               
               
                  να ακυρώσει το άρθρο 1 της αποφάσεως 2/2020 του ACER της 24ης Ιανουαρίου 2020 και το άρθρο 3, παράγραφος 3, το άρθρο 3, παράγραφος 4, στοιχείο β', το άρθρο 4, παράγραφος 6, το άρθρο 6, το άρθρο 11, παράγραφος 1, στοιχείο γ', και το άρθρο 12 του πλαισίου υλοποίησης ευρωπαϊκής πλατφόρμας για την ανταλλαγή ενέργειας εξισορρόπησης από εφεδρείες αποκατάστασης συχνότητας με αυτόματη ενεργοποίηση·
               
            
                  —
               
               
                  να καταδικάσει τον ACER στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Οι προσφεύγουσες ζητούν την ακύρωση της αποφάσεως του συμβουλίου προσφυγών του ACER της 16ης Ιουλίου 2020 στην (ενοποιημένη) υπόθεση A-001-2020, με την οποία απορρίφθηκαν οι προσφυγές κατά της αποφάσεως 2/2020 του ACER της 24ης Ιανουαρίου 2020 σχετικά με το πλαίσιο υλοποίησης ευρωπαϊκής πλατφόρμας για την ανταλλαγή ενέργειας εξισορρόπησης από εφεδρείες αποκατάστασης συχνότητας με αυτόματη ενεργοποίηση και, λόγω συνάφειας, της αποφάσεως 2/2020 του ACER και του παραρτήματος Ι της εν λόγω αποφάσεως.
      Προς στήριξη της προσφυγής τους, οι προσφεύγουσες προβάλλουν τρεις λόγους.
      
                  1.
               
               
                  Με τον πρώτο λόγο προβάλλεται ότι η προσβαλλόμενη απόφαση βαρύνεται με νομικό σφάλμα, καθόσον το συμβούλιο προσφυγών του καθού έκρινε ότι ο ACER είχε την αρμοδιότητα να συμπληρώνει και να τροποποιεί τις διατάξεις εκτελεστικής πράξεως, ήτοι του EBGL (1), μέσω εκδόσεως αποφάσεως αποκλίνουσας από τη συμφωνημένη θέση των εθνικών ρυθμιστικών αρχών, κατά παράβαση της αρχής της δοτής αρμοδιότητας και του κανονισμού ACER.
               
            
                  2.
               
               
                  Με τον δεύτερο λόγο προβάλλεται ότι η προσβαλλόμενη απόφαση βαρύνεται με νομικό σφάλμα λόγω της αποτυχίας του συμβουλίου προσφυγών του καθού να εφαρμόσει ορθώς τις προδιαγραφές για τον σχεδιασμό και τη λειτουργία της ευρωπαϊκής πλατφόρμας για την ανταλλαγή ενέργειας εξισορρόπησης από εφεδρείες αποκατάστασης συχνότητας με αυτόματη ενεργοποίηση, καθόσον υιοθέτησε την τροποποίηση από τον ACER των διατάξεων εκτελεστικής πράξεως, ήτοι του EBGL.
               
            
                  3.
               
               
                  Με τον τρίτο λόγο προβάλλεται ότι η προσβαλλόμενη απόφαση παραβιάζει την αρχή της χρηστής διοικήσεως, προσβάλλει τα δικαιώματα άμυνας των προσφευγουσών και παραβιάζει την υποχρέωση αιτιολογήσεως, ενώ σηματοδοτεί την αποτυχία του συμβουλίου προσφυγών του καθού να εκπληρώσει τις νομικές του υποχρεώσεις ως τμήματος προσφυγών.
               
            
         (1)  Κανονισμός (ΕΕ) 2017/2195 της Επιτροπής, της 23ης Νοεμβρίου 2017, σχετικά με τον καθορισμό κατευθυντήριας γραμμής για την εξισορρόπηση ηλεκτρικής ενέργειας (ΕΕ 2017, L 312, σ. 6).